இரண்டாம் ஜாமத்துக் கதை

இரண்டாம் ஜாமத்துக் கதை சல்மா குழந்தைகளைப் பெற்றதற்குப் பிந்தைய ! இரவுகளில் ! பழகிய நிர்வாணத்திற்கிடையில் ! அதிருப்பதியுற்றுத் தேடுகிறாய் ! என் அழகின் களங்கமின்மையை ! பெருத்த உடலும் ! பிரசவக் கோடுகள் நிரம்பிய வயிறும் ! ரொம்பவும்தான் அருவெறுப்பூட்டுவதாய்ச் ! சொல்கிறாய் ! இன்றும் இனியும் ! எப்போதும் மாறுவதில்லை எனது உடலென்றும் ! நிசப்தத்தின் பள்ளத்தாக்கில் ! புதையுண்டிருக்கும் என் குரல் ! தனக்குள்ளாகவே முனகிக்கொண்டிருக்கும் ! உண்மைதான் ! என் உடலைப் போலல்ல ! உன்னுடையது ! பறைசாற்றிக்கொள்வதில் ! வெளிப்படையாக இருப்பதில் ! இதற்கு முன்னும்கூட ! உன் குழந்தைகள் வேறு எங்கோ ! யார் யாருக்கோ பிறந்திருக்கலாம் ! உன்னிடம் தடயங்களில்லை என்பதால் ! நீ பெருமை கொள்ளலாம் ! நான் என்ன செய்ய? ! என் நசிவைப் போலத்தான் ! இந்தப் பிரசவக் கோடுகளும் ! எளிதில் செப்பனிட முடிவதில்லை ! வெட்டி ஒட்டிவிட இவ்வுடல் காகிதமில்லை ! உன்னைக் காட்டிலும் ! மோசமான துரோகத்தினைப் புரிந்திருக்கிறது ! இயற்கை எனக்கு ! உன்னிலிருந்துதானே தொடங்கிற்று ! எனது தோல்வியின் முதலாவது நிலை ! முதல் ஜாமத்தைக் காட்டிலும் ! விபரீதமானது ! கனவுகள் பெருகும் இரண்டாம் ஜாமம் ! சுவரோவியத்தில் அமைதியாக ! அமர்ந்திருந்த புலி ! இவ்விரண்டாம் ஜாமத்தில்தான் ! என் தலைமாட்டிலமர்ந்து ! உற்றுப் பார்த்துக்கொண்டிருக்கிறது. ! -சல்மா ! நன்றி: ! ஒரு மாலையும் இன்னொரு மாலையும் கவிதைத்தொகுப்பு ! காலச்சுவடு பதிப்பகம்